Përdorimi i betonit të ricikluar
Një studim i ri po shqyrton mundësinë e zgjerimit të përdorimit të betonit të ricikluar në industrinë e ndërtimit.
Riciklimi në industrinë e ndërtimit është bërë një biznes i madh. Është e lehtë për të gjetur një përdorim të ri për çdo gjë, që nga dritaret e vjetra deri te trarët e drurit. Por deri më tani, riciklimi i betonit ka mbetur shumë prapa. Një ekip në Universitetin e Notre Damit po përpiqet ta ndryshojë këtë. Betoni është materiali i ndërtimit më i përdorur. Ndërsa betoni bënë të mundur jetën moderne, profesori i Universitetit Notre Dame Yahya Kurama thotë se ai gjithashtu lë një gjurmë të madhe karboni. Për të pakësuar këto pasoja, industria e ndërtimit është përqendruar në gjëra si pakësimin e përdorimit të betonit dhe derivateve të tij. Ndërsa betoni i ricikluar tashmë përdoret në trotuare dhe rrugë, profesor Kurama dhe ekipi i tij, së bashku me shkencëtarët nga Universiteti i Teksasit në Tyler dhe Universiteti Shtetëror i Nju Meksikos, janë duke u përpjekur të përcaktojnë nëse ky lloj betoni ka fortësinë dhe qëndrueshmërinë e mjaftueshme për t’u përdorur në ndërtesa. Ekipi i profesorit Kumara është duke studiuar kombinime të ndryshme të përbërësve të riciklimit me shpresën se kjo do të rriste kërkesat për beton të ricikluar. Studenti Michael Brandes thotë se ata janë të interesuar në dy burime të betonit të ricikluar. Burim tjetër janë materialet e refuzuara të uzinave të betonit, të cilat nuk janë të përziera me materiale të tjera. Studiuesit janë duke testuar dy llojet e betonit të ricikluar për të përcaktuar qëndrueshmërinë dhe koston e përdorimit të tyre. Ata gjithashtu janë duke studiuar format se si mund të përpunohen dallimet mes materialeve të riciklueshme dhe çimentos tradicionale. Aktualisht, pa këtë studim, kodet federale të ndërtimit ndalojnë përdorimin e betonit të riciklueshëm në ndërtesa. Profesor Kurama thotë se përdorimi i betoni të ricikluar përgjysmon ndikimin negativ ndaj mjedisit dhe në disa raste betoni i ricikluar po tregohet më i fortë se sa ai natyral. Ky është një lajm i mirë, sepse pritet që bota të përdor 4.4 miliardë tonë beton në vit nga viti 2050.